ET
C 156/38
Euroopa Liidu Teataja
3.5.2023
Põhjused Kuna tootespetsifikaadis ei ole seni päritolutõendit käsitlevaid eeskirju kehtestatud, peetakse asjakohaseks lisada tootespetsifikaadi punkti 4.4 „Päritolutõend“ teave toote jälgitavuse kohta.
Sinna on lisatud nüüd sätted, mis tagavad jälgitavuse.
Lisaks on osa tekstist viidud algsest punkti 5 alapunktist h „Märgistus“ üle punkti 4.4.
Tulevikus on lubatud jätkata kasutatava piima vedu määratletud piirkonna ühest tunnustatud mägijuustumeiereist teise, kuna tehnoloogia praegust taset arvestades ei mõjuta see enam kvaliteeti ja tagab kaitstud päritolunimetusega juustu „Vorarlberger Alpkäse“ tootmise.
See on osutunud vajalikuks, kuna üha raskem on leida töötajaid, arvestades töö tohutut intensiivsust ja sellega seotud ebakindlust mägijuustu tootmise säilitamisel meie alpikarjamaadel.
Veetava piima kogus tuleb dokumenteerida.
3.
Geograafiline piirkond
Tootespetsifikaadi punkti 5 alapunkti c „Austria Vorarlbergi provintsi alpikarjamaadest ja mägikarjamaadest koosnevad alad.
Ametlikult tunnustatud mägitalud asuvad 1 000–1 800 m kõrgusel merepinnast ja neid kasutatakse üksnes suvekuudel rändkarjatamiseks mägikarjamaadel.“ ja lisatud Austria kaarti on muudetud järgmiselt:
4.3.
Geograafiline piirkond
Juustu „Vorarlberger Alpkäse“ toodetakse Vorarlbergi liidumaal 1 000–1 800 m kõrgusel merepinnast.
Ametlikult tunnustatud mägitalusid kasutatakse üksnes suvekuudel rändkarjatamiseks mägikarjamaadel.“
Määratletud geograafilise piirkonna kõrguse kaart: Põhjused Teksti on lühendatud.
Tootespetsifikaadis sisalduv ametlikult tunnustatud mägitalusid käsitlev nõue on sätestatud punktis 4.5 „Tootmismeetod“ (täpsemalt punktis 4.5.1 „Toormaterjal – piim“).
Lisatud on ka määratletud geograafilise piirkonna uus kaart.
Kaart sisaldab nüüd ka teavet kõrguse kohta merepinnast.
See ei muuda geograafilise piirkonna määratlust.
4.
Tootmismeetod
Tootespetsifikaadi punkti 5 alapunkti e „Tootmismeetod“ algtekst on täpsemalt sõnastatud ja jagatud punktideks 4.5.1 „Toormaterjal – piim“, 4.5.2 „Tootmine“ ja 4.5.3 „Oskusteave – teadmised tootmise kohta“.
Tootespetsifikaadi punkti 5 alapunkti e „Kõva juustu tootmiseks sobivat silovaba toorpiima, mis on saadud Alpides peetavatelt ametlikult kontrollitud lehmakarjadelt ja mida ei ole kuumtöödeldud, pastöriseeritud ega tsentrifuugimise teel steriliseeritud, töödeldakse kohapeal ilma seda kuhugi vedamata või vaheladustamata.
Õhtul lüpstud piim valatakse kohe väiksematesse mahutitesse (puust piimavannid või -vaadid), et koor saaks pinnale tõusta.
Järgmisel päeval eemaldatakse koor (mägivõi) käsitsi, et saavutada toote soovitud rasvasisaldus.
See laagerdunud ja kooritud piim segatakse seejärel (vask)kateldes hommikul lüpstud täispiimaga, piimhappebakterite kultuuridega ning mägijuustu laabiga.
Kalgend eemaldatakse kurnariiet kasutades käsitsi, masinaid kasutamata.
Kalgendit kuumutatakse temperatuurini 51,5–52,5 °C, pressitakse ja töödeldakse regulaarselt soolveega, et tekiks korralik koorik.
Juustu toodetakse üksnes veiste suvekarjatamise ajal (neid söödetakse üksnes mägikarjamaadel karjatades).
Arvestades mägikarjatamise perioodi lühidust (3–4 kuud), on toode kättesaadav ainult hooajati ja piiratud kogustes.
Orus asuvatest põllumajandusettevõtetest pärit piima lisamine mis tahes kujul on keelatud.
Kehtestatud on riiklikud eeskirjad loomakasvatuse ja -tervishoiu ning põllumajandusettevõtete ja töötajate hügieeni kohta.
Kvaliteet tagatakse kontrollide abil ning töötajate ja hügieenikoolituse abil.“